
คำนำ

	การวางแผนพัฒนาเทศบาลตำบลหนองพ้อ มีความสำคัญต่อการบริหารจัดการทรัพยากรที่มีอยู่ ให้เกิดประโยชน์และประสิทธิภาพสูงสุด เทศบาลตำบลหนองพ้อ จึงได้มีการรวบรวมข้อมูลปัญหา/ความต้องการของประชาชนในท้องถิ่น และนโยบายของผู้บริหารมากำหนดเป็นแผนพัฒนาเทศบาลตำบลหนองพ้อและเป็นแนวทางในการพัฒนา เพื่อให้บรรลุจุดมุ่งหมายในการพัฒนาในอนาคต  แผนพัฒนาสามปี (พ.ศ. 2556 – 2558) เป็นแผนพัฒนาเศรษฐกิจและสังคม ของเทศบาลตำบลหนองพ้อ ที่มีความสอดคล้องกับแผนยุทธศาสตร์การพัฒนา ฯ 
	หวังเป็นอย่างยิ่งว่า แผนพัฒนาสามปี (พ.ศ. 2556 – 2558) ของเทศบาลตำบลหนองพ้อจะเป็นเครื่องมืออำนวยการการบริหารงานของเทศบาลตำบลหนองพ้อ ซึ่งจะก่อให้เกิดประโยชน์ในการพัฒนาเทศบาลตำบลหนองพ้อต่อไป

